सोशल मीडिया यूजर्स ने आदिपुरुष के खराब VFX से की थी पोस्टर की तुलना
बीते दिन फिल्म प्रोजेक्ट के से प्रभास का फर्स्ट लुक पोस्टर सामने आया। सोशल मीडिया पर इस पोस्टर पर नेगेटिव रिएक्शन आने के बाद फिल्ममेकर्स ने ये पोस्टर हटाकर प्रभास के लुक का नया पोस्टर शेयर किया है। हालांकि, नया पोस्टर पुराने पोस्टर से ज्यादा
बीते दिन फिल्म प्रोजेक्ट के से प्रभास का फर्स्ट लुक पोस्टर सामने आया। सोशल मीडिया पर इस पोस्टर पर नेगेटिव रिएक्शन आने के बाद फिल्ममेकर्स ने ये पोस्टर हटाकर प्रभास के लुक का नया पोस्टर शेयर किया है। हालांकि, नया पोस्टर पुराने पोस्टर से ज्यादा अलग नहीं है। सोशल मीडिया पर फिल्म में प्रभास के फर्स्ट-लुक पोस्टर की खूब किरकरी हुई थी।
यूजर्स बोले- किसी और के शरीर पर किसी और का चेहरा चिपका दिया 
पिछले पोस्टर में प्रभास रोबोट जैसे शरीर के साथ बालों का बन बनाए हुए दिख रहे थे। इस पोस्टर पर लिखा हुआ था- व्हाट इज प्रोजेक्ट के ? सोशल मीडिया पर कई यूजर्स ने इस पोस्टर की तुलना फिल्म आदिपुरुष के खराब VFX से कर डाली। सोशल मीडिया पर इस पोस्टर पर एक यूजर ने लिखा था- ऐसा लग रहा है कि इस पोस्टर को किसी फैन ने डिजाईन किया है। ऐसी थोड़ी-बहुत एडिटिंग तो कोई भी कर सकता है।
वहीं एक यूजर ने लिखा- मुझे समझ में नहीं आता कि प्रभास की फिल्म पर हजार सौ करोड़ लग रहे हैं, आखिर ये पैसे जा कहां रहे हैं, क्योंकि काम देखकर तो ऐसा बिल्कुल नहीं लगता कि ये पैसे फिल्म पर लगाए जा रहे हैं।
यूजर्स बोले- पोस्टर जैसी बेसिक चीज भी सही नहीं 
एक यूजर ने लिखा- आप भारत की सबसे बड़ी फिल्म बनाने का क्लेम करते हैं और फिल्म के पोस्टर, टीजर जैसी बेसिक चीजें कैसी होनी चाहिए, आपको इसका भी अंदाजा नहीं है ? वहीं एक यूजर ने लिखा- देखो आदिपुरुष का भाई आ गया! एक यूजर ने लिखा- ये पोस्टर देखकर तो ऐसा लग रहा है जैसे किसी और के शरीर पर किसी और का फेस काटकर चिपका दिया गया हो!
नए पोस्टर में हटाई गई बैकग्राउंड में लिखी टैगलाइन 
इसके बाद मेकर्स ने फिल्म का फर्स्ट लुक पोस्टर हटाकर नया पोस्टर रिलीज किया। इस पोस्टर में भी प्रभास सेम पोज में दिखाई दे रहे हैं। हालांकि, पिछले पोस्टर की तुलना में ये पोस्टर देखने में ज्यादा ब्राइट लग रहा है। इसके साथ ही बैकग्राउंड में पिछले पोस्टर में लिखा था- व्हाट इस प्रोजेक्ट के ? इस लाइन को नए पोस्टर में हटा दिया गया है।
यूजर्स बोले- नए पोस्टर में रियल लग रहे हैं प्रभास 
सोशल मीडिया पर यूजर्स ने फिल्ममेकर्स के इस जेस्चर की तारीफ की है। एक यूजर ने लिखा है- शायद पहली बार पब्लिक के रिएक्शन के बाद किसी फिल्म के पोस्टर में बदलाव किया गया है। एक यूजर ने पोस्टर की तारीफ करते हुए लिखा- ज्यादा कुछ नहीं बदला, लेकिन इस पोस्टर में कम से कम प्रभास का गला तो दिख रहा है। इस बार वो थोड़े रियल लग रहे हैं।
फिल्म 12 जनवरी को तेलुगु, हिंदी, तमिल, मलयालम, कन्नड़ और इंग्लिश में रिलीज होगी।